Mišljenje na temu "Prikaz ljepote na društvenim mrežama"

Društvene mreže su osmišljene da povezuju ljude, na način da na mrežama svi dijelimo međusobno misli, ideje, iskazujemo osjećaje, hobije i slično.

Nažalost danas se sve više postaje zakupljeno praćenjem trendova i očekivanih standarda ljepote koje nam nameću društvene mreže sa mnogobrojnim aplikacijama koje se koriste kao pomoćni alat za obradu fotografija.

Iskrivljenost realnosti ide do te mjere da fotografije počinju poprimati sve više i više umjetnosti što krajnjem slučaju prikazuje potpuno nerealan izgled neke osobe ili čak nekog predmeta.

Osoba na fotografiji ili u stvarnom životu izgleda potpuno različito i na taj način se stvara pogrešna stvarnost što je posebno štetno za djecu i mlade.

Smatram da je ljepota u oku promatrača jer ono što je nekome lijepo, nekome drugom se ne mora svidjeti.

Danas nam društvene mreže serviraju standarde ljepote, pa se često dogodi da kupimo neki odjevni predmet samo zato što je u trendu, a ne zato što se dobro u njemu osjećamo.

Ponekad je utjecaj društvenih mreža toliko jak da se posebno djeca i mladi samo prilagode  ponašanju grupe, a grupe slijede trendove koje diktiraju društvene mreže, što smatram da nije dobro za razvoj mladog čovjeka jer takvim načinom svatko gubi pravog sebe, svoj identitet i svi postajemo kopije jedni drugih.

Zato ovom fotografijom koju prilažem prikazujem da nam je potrebna snaga superjunaka da se odupremo slijedenju trendova "Prikaza ljepote koje nam svima nameću društvene mreže" kako ne bismo izgubili svoj pravi karakter.

(učenik 5.razred)

